Waray-Waray News: PGMA nag-inagurar han P87-M Cebu City Flyover
Cebu City (31 October) -- Hi Presidente Gloria Macapagal-Arroyo in nag-inagurar kakulop nga adlaw han P87-M Banilad Flyover, usa han mga nangunguna han dagko nga pasilidades parti inprastraktura ha Cebu para mapaharuhaluag an trapiko ha Banilad-Talamban, usa nga distrito nga damo in mga negosyante.
Ha luyo hin makusog nga uuran, an Presidente in nagpadayon han pag-unveil han flyover marker pag-abot gud niya didto han lugar han mao nga proyekto, pero napiritan pagkanselar han nakatalaan nga pag-inagurar mahitungod han diri maupay nga panahon.
Kahuman han unveiling nga seremonyas, an Presidente, kaupod han mga lokal nga mga opisyales han Cebu City North District Representative Raul del Mar ngan Cebu City Acting Mayor Michael Rama, in nag-atender gihapon han pagbendisyon han flyover nga ginpangundahan han Cebu Archbishop Ricardo Cardinal Vidal.
Ginpasalamatan ni Del Mar an Presidente han iya pagbisita ha Cebu, sugad man han pagtambong niya han pormal na inagurasyon han two-lane flyover ha luyo han ka madalumdum han panahon.
Ginpasabot ni Del Mar an Presidente nga tungod hini nga operasyon han Banilad Flyover, an mahugot nga trapiko dida ha Banilad-Talamban nga lugar in maiiban-ibanan na..
Sering pa niya nga ini nga flyover in segurado nga makakapagaan hiton kakuri hit trapiko dida ha Fortuna St. ngan Gov. Cuenco Avenue. Ha kada-adlaw maabot hin 150,000 nga mga motorista in naagi dida ha Fortuna ngan Cuenco Sts.
Dugang pa han Cebu Solon nga ini nga pagkumpleto han flyover in makakapa-uswag hit negosyo dida hini nga lugar.
"Iginpaparayaw namon ngan dako it am kalipay, Madam President nga imo kami ginbuligan pagtindog hini nga flyover", sering ni Del Mar. (PIA-8/maa) [top]
war_Latn war_Latn war_Latn war_Latn war_Latn war_Latn war_Latn war_Latn war_Latn